b'\n_START_ARTICLE_\nZgorevalna komora\n_START_PARAGRAPH_\nZgorevalna komora je del motorja, kjer poteka zgorevanje goriva.\n_START_SECTION_\nMotorji na notranje zgorevanje\n_START_PARAGRAPH_\nProces zgorevanja pove\xc4\x8da energijo plina, zvi\xc5\xa1a se temperatura, tlak in volumen, odvisno od konfiguracije. Pri batnem motorju se kontrolira volumen, zgorevanje pove\xc4\x8da tlak. V preto\xc4\x8dnem motorju, kot je npr. plinska turbina ali turboreaktivni motor se kontrolira tlak, zgorevnje pove\xc4\x8da volumen._NEWLINE_Zvi\xc5\xa1anje tlaka ali volumna se lahko uporabi za pridobivanje mehanskega dela ali pa za potisk pri turboreaktivnem motorji.\n_START_SECTION_\nPlinske turbine\n_START_PARAGRAPH_\nPri plinskih turbinah, turboreaktivnih, turboventilatorskih, turbopropelerskih in turbogrednih motorjih se uporabljajo razli\xc4\x8dni tipi zgorevalne komore. Pri na\xc4\x8drtovanju je treba upo\xc5\xa1tevati probleme s podro\xc4\x8dja termodinamike, mehanike fluidov, metalurgije. Toplotna mo\xc4\x8d zgorevalnika je do 1000 krat ve\xc4\x8dja od industrijskih pe\xc4\x8di . Pri motorju RB211 s potiskom 270 kN zna\xc5\xa1a okrog 120 MW, pri plinski turbini LMS100 pa \xc4\x8dez 210 MW . Konstrukcija zgorevalnika zelo vpliva na zmo\xc5\xbenost zagona motorja in pospe\xc5\xa1evanje. Zagotovljen mora biti zagon tudi na veliki vi\xc5\xa1ini in vnosu vode v motor. Temperatura plamena dosega tudi 1900 \xc2\xb0C, kar mo\xc4\x8dno presega zmo\xc5\xbenosti materiala iz katerega je narejena zgorevalna komora. Zato jo je treba hladiti z zrakom iz kompresorja s t. i. filmskim hlajenjem. Na stenah pla\xc5\xa1\xc4\x8da zgorevalne komore so luknjice za sekundarni kompresorski zrak, ki razvije tanek za\xc5\xa1\xc4\x8ditni pla\xc5\xa1\xc4\x8d in tako prepre\xc4\x8di taljenje stene.'